LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2009 M. GRUODŽIO 24 D. NUTARIMO NR. 238 ,,DĖL LIETUVOS BANKO IŠDUODAMŲ LEIDIMŲ ELEKTRONINIŲ PINIGŲ IR MOKĖJIMO ĮSTAIGOMS“ PAKEITIMO

2014 m. balandžio 24 d. Nr. 03-57

Vilnius

Lietuvos banko valdyba n u t a r i a:

1. Pakeisti Reikalavimų elektroninių pinigų ir mokėjimo įstaigų vadovams ir tarpininko valdymo organų nariams ir pranešimo apie elektroninių pinigų ir mokėjimo įstaigų vadovus pateikimo taisykles, patvirtintas Lietuvos banko valdybos 2009 m. gruodžio 24 d. nutarimu Nr. 238 ,,Dėl Lietuvos banko išduodamų leidimų elektroninių pinigų ir mokėjimo įstaigoms“:

1.1. Išdėstyti 11.2 papunktį taip:

,,11.2. tinkamumo – Įstaigos, turinčios ribotos veiklos licenciją, vadovas ir tarpininko valdymo organų narys privalo būti nepriekaištingos reputacijos.“

1.2. Pripažinti netekusiais galios 11.2.1, 11.2.2 ir 11.2.3 papunkčius.

1.3. Išdėstyti 12 punktą taip:

,,12. Vertinant Įstaigos, turinčios ribotos veiklos licenciją, vadovo ir tarpininko valdymo organų nario nepriekaištingą reputaciją mutatis mutandis taikomos Lietuvos Respublikos bankų įstatymo 34 straipsnio 12 ir 13 dalių nuostatos ir Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatai, patvirtinti Lietuvos banko valdybos 2013 m. lapkričio 14 d. nutarimu Nr. 03-181 „Dėl Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo“ (toliau – Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatai).“

1.4. Pripažinti netekusiais galios 12.1, 12.2 ir 12.3 papunkčius.

1.5. Išdėstyti 15.2 papunktį taip:

,,15.2. užpildyta Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų anketa (Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų priedas).“

1.6. Pripažinti netekusiais galios 1 ir 2 priedus.

2. Nustatyti, kad šis nutarimas įsigalioja 2014 m. gegužės 1 d.

Valdybos pirmininkas	Vitas Vasiliauskas